CELEX: 32010R1067
Language: mt
Date: 2010-11-19 00:00:00
Title: Regolament tal-Kummissjoni (UE) Nru 1067/2010 tad- 19 ta’ Novembru 2010 dwar il-klassifikazzjoni ta' ċerti prodotti fin-Nomenklatura Magħquda

20.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 304/11
            
         REGOLAMENT TAL-KUMMISSJONI (UE) Nru 1067/2010
   tad-19 ta’ Novembru 2010
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ma' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi, fuqha jew li żżid kwalunkwe suddiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikati fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tiġi invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri previsti f'dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella mniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikati fil-kolonna (2) ta' dik it-tabella.
   Artikolu 2
   Informazzjoni tariffarja vinkolanti maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tista' tibqa’ tiġi invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
      Magħmul fi Brussell, id-19 ta’ Novembru 2010.
      
         
            Għall-Kummissjoni, f’isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Prodott (l-hekk imsejħa “bexxiexa tad-doċċa”) magħmul minn plastik b'kisja tan-nikil, użat għad-distribuzzjoni tal-ilma permezz ta' żennuna.
                              Dan huwa mgħammar b'valv ta’ bla ritorn li jwaqqaf l-ilma milli jerġa' lura. Madankollu, il-valv ma jirregolax il-fluss tal-ilma.
                              Il-fluss tal-ilma miż-żennuna huwa rregolat mill-vit li miegħu huwa maħsub li jitwaħħal il-prodott permezz ta' pajp flessibbli.
                           
                        
               
                  3924 90 00 
               
               
                  Il-klassifikazzjoni hija stabbilita mir-Regoli Ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċi tan-NM 3924  u 3924 90 00 .
                  Il-klassifikazzjoni taħt l-intestatura 8481  bħala valv jew bħala appart simili hija eskluża, peress li l-prodott huwa aktar minn valv li jinkorpora karatteristiċi aċċessorji, huwa bexxiexa tad-doċċa sħiħa (ara wkoll in-Noti ta’ Spjegazzjoni dwar is-Sistema Armonizzata għall-intestatura 8481 ).
                  Il-klassifikazzjoni taħt l-intestatura 8424  bħala apparat mekkaniku għall-projezzjoni, dispersjoni jew traxxix ta' likwidi hija eskluża, peress li l-prodott m'għandu l-ebda mekkaniżmu għall-projetazzjoni, dispersjoni jew traxxix ta' likwidi. Il-fluss tal-ilma miż-żennuna huwa rregolat biss mill-vit li miegħu huwa maħsub li jitwaħħal il-prodott.
                  Għalhekk, il-prodott għandu jiġi kklassifikat skont il-materjal kostitwenti fil-Kapitolu 39.
                  Il-Klassifikazzjoni taħt l-intestatura 3922  bħala oġġett sanitarju tal-plastik hija eskluża, peress li din l-intestatura tkopri banjijiet, banjijiet tad-doċċa, sinkijiet, bedè, friskaturi, tojlits, sedini u għotjien, ċisterni tal-flaxings u oġġetti sanitarji simili tal-plastik biex jitwaħħlu b'mod permanenti (ara wkoll in-Noti ta’ Spjegazzjoni dwar is-Sistema Armonizzata għall-intestatura 3922 ).
                  Għalhekk, il-prodott għandu jiġi kklassifikat taħt l-intestatura 3924  bħala artiklu iġeniku jew tat-tojlit, tal-plastik.
               
            
                  
                              2.
                           
                           
                              Prodott (l-hekk imsejħa “bexxiexa tad-doċċa”) magħmul minn plastik b'kisja tan-nikil, użat għad-distribuzzjoni tal-ilma permezz ta' żennuna.
                              Huwa mgħammar b'buttuna konnessa ma' valv li jwaqqaf l-ilma milli jerġa' lura u jbiddel ukoll il-mod ta' kif jitfa' l-ilma (“xita” jew “massaġġ”). Madankollu, il-valv ma jirregolax il-fluss tal-ilma.
                              Il-fluss tal-ilma miż-żennuna huwa rregolat mill-vit li miegħu huwa maħsub li jitwaħħal il-prodott permezz ta' pajp flessibbli.
                           
                        
               
                  8424 89 00 
               
               
                  Il-klassifikazzjoni hija stabbilita mir-Regoli Ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċi tan-NM 8424  u 8424 89 00 .
                  Il-klassifikazzjoni taħt l-intestatura 8481  bħala valv jew bħala appart simili hija eskluża, peress li l-prodott huwa aktar minn valv li jinkorpora karatteristiċi aċċessorji, huwa bexxiexa tad-doċċa sħiħa (ara wkoll in-Noti ta’ Spjegazzjoni dwar is-Sistema Armonizzata għall-intestatura 8481 ).
                  Il-preżenza ta' mekkaniżmu sabiex jinbidel il-mod ta' kif jitfa' l-ilma jagħti lill-prodott il-karattru ta' apparat mekkaniku għall-projezzjoni, dispersjoni jew traxxix ta' likwidi.
                  Għalhekk, il-prodott għandu jiġi kklassifikat taħt l-intestatura 8424 .
               
            
                  
                              3.
                           
                           
                              Prodott (l-hekk imsejħa “bexxiexa tad-doċċa”) magħmul minn plastik b'kisja tan-nikil, użat għad-distribuzzjoni tal-ilma permezz ta' żennuna mingħajr valv ta' bla ritorn jew mekkaniżmu biex ibiddel il-mod ta' kif jitfa' l-ilma.
                              Il-fluss tal-ilma miż-żennuna huwa rregolat mill-vit li miegħu huwa maħsub li jitwaħħal il-prodott permezz ta' pajp flessibbli.
                           
                        
               
                  3924 90 00 
               
               
                  Il-klassifikazzjoni hija stabbilita mir-Regoli Ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċi tan-NM 3924  u 3924 90 00 .
                  Il-klassifikazzjoni taħt l-intestatura 8424  bħala apparat mekkaniku għall-projezzjoni, dispersjoni jew traxxix ta' likwidi hija eskluża, peress li l-prodott m'għandu l-ebda mekkaniżmu għall-projezzjoni, dispersjoni jew traxxix ta' likwidi. Il-fluss tal-ilma miż-żennuna huwa rregolat biss mill-vit li miegħu huwa maħsub li jitwaħħal il-prodott.
                  Għalhekk, il-prodott għandu jiġi kklassifikat skont il-materjal kostitwenti fil-Kapitolu 39.
                  Il-Klassifikazzjoni taħt l-intestatura 3922  bħala oġġett sanitarju tal-plastik hija eskluża, peress li din l-intestatura tkopri banjijiet, banjijiet tad-doċċa, sinkijiet, friskaturi, bedè, tojlits, sedini u għotjien, ċisterni tal-flaxings u oġġetti sanitarji simili, tal-plastik biex jitwaħħlu b'mod permanenti (ara wkoll in-Noti ta’ Spjegazzjoni dwar is-Sistema Armonizzata għall-intestatura 3922 ).
                  Għalhekk, il-prodott għandu jiġi kklassifikat taħt l-intestatura 3924  bħala artiklu iġeniku jew tat-tojlit, tal-plastik.